open-index/open-wikipedia-markdown huggingface dataset:
Gjerpen kirke

**Gjerpen kirke** er en korskirke av stein i Gjerpenbygda i Skien kommune i Telemark. Kirken ble først nevnt rundt år 1150. Den er påbygd og ombygd en rekke ganger. 

En større restaurering av kirken ble gjennomført i 1919–2020 av arkitekt Harald Bødtker, med altertavle, døpefont, prekestol, mosaikk og glassmalerier av Emanuel Vigeland.

Kirken ble påtent og brant innvendig i 2003, men er i dag fullt restaurert. Vidkun Quisling er begravet på Gjerpen kirkegård.


Gjerpen kirke 20071014 03.jpg
Gjerpen kirke 20071014 10.jpg
Gjerpen kirke 20071014 11.jpg
Gjerpen kirke 20071014 07.jpg

## Referanser


## Litteratur
* 
* 

## Eksterne lenker
* 
* 
* 
* Skien kirkelige fellesråd om kirken
* Skien kirkelige fellesråd om gravkapellet
* Skien gravplassforvaltning om kirkegården
Advanced Squad Leader

**Advanced Squad Leader** (ASL) er et brettspillsystem for detaljert simulering av mindre trefninger i andre verdenskrig.

ASL ble utviklet av Avalon Hill, senere oppkjøpt av Hasbro, og de nåværende rettighetshaverne er Multi-Man Publishing (MMP) under lisens fra Hasbro.

## Eksterne lenker
* MMPs ASL side
Spittal (Wales)

**Spittal** er en liten landsby, et sogn og et samfunn som ligger langs hovedveien A40, omtrent midtveis mellom Haverfordwest og Fishguard i Pembrokeshire, Wales. Den ligger like ved landsbyen Wolf's Castle. Spittal hadde .

## Stedsnavn
Landsbyens navn Spittal er en forvrengning av ordet «hospital» (walisisk: *Ysbyty*), som også er roten til stedsnavn som Spitalfields i London, Spital i Merseyside og Spital-in-the-Street i Lincolnshire. Landsbyen hadde et *hospitium*, overnattingssted for pilegrimer (samme rot som norsk hospits), som tilhørte katedralen i St Davids. I dag finnes det ikke lenger noen spor av pilegrimenes gamle overnattingssted i landsbyen.

## Historie

Det finnes flere rester av gamle leirer i området fra forhistorisk tid, som her kalles «Rhâths»: av disse ligger én på toppen av en konisk ås som stiger brått opp i dalen: området, som er nesten sirkulært, er omsluttet av en enkelt forsvarsvoll.

Sognet lå i *Hundred of Dungleddy*, hvor *hundred* er en historisk betegnelse, som norsk herred. Tidlig på 1800-tallet området en befolkning på 452, som også omfattet en rekke mindre bosetninger og gårder.

## Fasiliteter
Blant fasilitetene i landsbyen er det et samfunnshus, en torg/samligsplass (*green*) og en pub, «Pump on the Green».

Sognekirken St. Mary er en verneverdig bygning fra middelalderen, som ble restaurert på 1800-tallet. Døpefonten er fra 1100- eller 1200-tallet.

I 2004 ble det bygget en ny barneskole i landsbyen for å gi utdannelse tiø omtrent 150 elever fra landsbyen og området rundt.

## Referanser


## Eksterne lenker
*
Diego Garcia

**Diego Garcia**  er en øy i Det britiske territoriet i Indiahavet, et omstridt oversjøisk territorium i Storbritannia som også Mauritius har gjort krav på. Den er en militarisert atoll like sør for ekvator i det sentrale Indiahavet, og den største av de 60 små øyene i Chagosøyene. Portugisiske sjømenn under Pedro de Mascarenhas var de første europeerne som oppdaget øya, og fant den ubebodd i 1512. Etter at en britisk koloni fra 1786 mislyktes, begynte franskmennene å bruke øya som en spedalsk koloni, og fra og med 1793 dyrking av kokosnøtt av slaver. Den ble overført til britisk styre etter Napoleonskrigene. Det var en av *Dependencies*, «avhengighetene», til den britiske kolonien Mauritius inntil Chagosøyene ble løsrevet for å inngå i det nyopprettede britiske territoriet i Indiahavet i 1965.

I 1966 utgjorde befolkningen på øya 924 personer. Disse menneskene ble ansatt som kontraktsbaserte gårdsarbeidere primært på kopraplantasjer (framstilling av tørket kjøtt av kokosnøtt) eid av Chagos-Agalega-selskapet. Selv om lokale plantasjeforvaltere vanligvis tillot pensjonister og funksjonshemmede å bli på øyene og fortsette å motta bolig og rasjoner i bytte mot lett arbeid, ble barn etter fylte tolv år pålagt å jobbe. I 1964 var bare 3 av en befolkning på 963 arbeidsledige. I april 1967 kjøpte territorie&shy;administrasjonen ut Chagos-Agalega for  pund, og ble dermed den eneste eiendomseieren i Det britiske territoriet i Indiahavet. Den britiske kronen leide umiddelbart ut eiendommene tilbake til Chagos-Agalega, men selskapet sa opp leieavtalen på slutten av 1967.

Mellom 1968 og 1973 ble ca.  chagossierne (også omtalt som îloisere), innbyggerne på øya, utvist med tvang fra diego garcia av den britiske regjeringen slik at en felles amerikansk/britisk militærbase kunne etableres der. Mange ble deportert Mauritius og Seychellene, hvoretter USA bygde det store marineanlegget Diego Garcia, som har vært i kontinuerlig drift siden den gang. I 2019 ble denne handlingen og fortsatt britisk administrasjon av øygruppen ansett som ulovlig av Den internasjonale domstolen i Haag, en kjennelse som FNs generalforsamling støttet. Britene avfeide imidlertid denne kjennelsen som ikke juridisk bindende. Fra august 2018 er Diego Garcia den eneste bebodde øya i BIOT; befolkningen er sammensatt av militært personell og entreprenører for militærbasen. Det er en av to kritiske amerikanske bombeflybaser i Indo-Stillehavsregionen, sammen med Andersen Air Force Base på Guam.

Atollen ligger &nbsp;km øst for Tanzanias kyst, &nbsp;km sør-sørvest for sørspissen av India (ved Kanyakumari), og &nbsp;km vest-nordvest for vestkysten av Australia (ved Cape Range nasjonalpark i delstaten Vest-Australia). Diego Garcia ligger på den sørligste spissen av Chagos-Laccadive Ridge, en enorm undervannsfjellkjede med topper som består av korallrev, atoller og øyer som omfatter Lakkadivene, Maldivene og Chagosøyene. Lokal tid er UTC+06.00 året rundt.

## Se også
* British Forces British Indian Ocean Territory

## Referanser


## Eksterne lenker
* 
* Cuddy, Alice (17. februar 2024): «Diego Garcia asylum seekers feel unsafe on remote British island territory», *BBC News*
Flybåt

**Flybåt** kan vise til:

* Flybåt (fly) – Flytype som er utstyrt med skrog som flyter på vannet eller gummibåt utstyrt med hangglidervinger
* Sjøfly
* Luftputebåt
* Glidebåt
Perak

**Perak Darul Ridzuan** er en av Malaysias 13 delstater. Den er en av de største på Malayahalvøya. 

Hovedstaden er Ipoh, som hadde 673&nbsp;000 innbyggere i 2005, og sultanens kongeby er Kuala Kangsar (39&nbsp;000 innbyggere). Blant andre større byer kan nevnes Taiping (218&nbsp;000 innbyggere) og Teluk Intan (63&nbsp;400 innbyggere, tidligere kjent som Teluk Anson).

Perak har ni distrikter:
# Hulu Perak
# Kerian
# Larut, Matang dan Selama
# Hilir Perak
# Kinta
# Perak Tengah
# Batang Padang
# Manjung
# Kuala Kangsar

Peraks befolkning er nå omkring 2,2 millioner (2005). Den var en gang Malaysias mest folkerike delstat, men nedgangen innen tinnproduksjonen har ført til lavere økonomisk vekst og arbeidsutflytting til blant annet Penang, Selangor og Kuala Lumpur.

## Eksterne lenker
* 
* Kart over Perak (engelsk)
MacGyver

***MacGyver*** er en amerikansk action- og eventyrserie som gikk på ABC fra 1985 til 1992. Serien omhandlet den snarrådige og oppfinnsomme agenten Angus MacGyver (spilt av Richard Dean Anderson) som arbeidet for en stiftelse kalt Phoenix Foundation. Hans sjef og venn var Peter "Pete" Thornton. Jobben medførte at MacGyver ofte havnet i farlige situasjoner, men ved hjelp sine tekniske kunnskaper greide han alltid å unnslippe. Han brukte minimalt med vold.

Det ble i etterkant produsert to TV-filmer: *Lost Treasure of Atlantis* og *Trail to Doomsday* (begge fra 1994). I 2016 gjenoppstod serien på CBS. I denne spilles rollen som MacGyver av Lucas Till.

I Norge ble serien opprinnelig vist på TV 2 fra 1993. Den ble sendt på lørdagskvelder. Den har gått flere ganger i reprise, blant annet på TV 2 Zebra.

## Roller
*Richard Dean Anderson: Angus MacGyver
*Dana Elcar: Peter Thornton
*Bruce McGill: Jack Dalton
*Michael Des Barres: Murdoc
*Elyssa Davalos: Nikki Carpenter
*Teri Hatcher: Penny Parker

## Referanser


## Eksterne lenker
*
Tyrkisk lira

**Tyrkisk lira** (valutakode **TL**) (tyrkisk: Türk lirası) er valutaen som brukes i Tyrkia. Den ble innført 1. januar 2005 som et ledd i revalueringen av den gamle valutaen. Den tilsvarer 1 million «gamle lira» (som var gyldig ut året). Etter en periode hvor det bare var tillatt å bruke YTL, ble 1. januar 2009 "Y" (Y for Yeni = ny) fjernet og det heter nå igjen TL.

## Spesifikasjoner
* Valutakode: TL (Türk lirası), ISO 4217-koden for den nye valutaen er «TRY».
* Enheter: 200, 100, 50, 20, 10, 5 og 1 TL
* Mynter: 1 YTL og 50, 25, 10, 5 og 1 *[[kuruş]]*

## Historie
På grunn av hyperinflasjonen Tyrkia opplevde fra 1970- til 1990-tallet, ble den tyrkiske valutaen kraftig devaluert. Fra et gjennomsnitt på 9 lira pr. amerikansk dollar, på slutten av 1960-tallet, var vekslingskursen hele 1,65 millioner lira pr. amerikansk dollar i slutten av 2001. Statsminister Recep Tayyip Erdoğan kalte dette en «nasjonal skam».

Selv om tilstanden bedret seg litt etter dette, vedtok det tyrkiske parlamentet en lov i slutten av desember 2004 som tillot at man fjernet seks nuller fra valutaen.

Med revalueringen av den gamle valutaen er det bare den rumenske valutaen leu (som ble revaluert i juli 2005) som er mindre verd i verden i dag.

I august 2018 falt den tyrkisk lire på sitt laveste nivå noensinne. Det gjør at turismen i Tyrkia vokser, siden den tyrkiske valutaen er så lav.

## Referanser


## Eksterne lenker
* 
*
Hyperinflasjon

**Hyperinflasjon** er et begrep innen økonomien som brukes når inflasjonen er «helt ute av kontroll», dvs. når prisene øker kraftig i takt med at valutaen mister sin verdi. Det finnes ingen presis definisjon på hyperinflasjon, og en enkel definisjon går ut på en månedlig inflasjon på 50&nbsp;% eller mer. De fleste økonomer definerer imidlertid hyperinflasjon som «en inflasjonssyklus uten noen form for tendens til å stabilisere seg».

Hyperinflasjon kan tvinge frem en revaluering av et lands valuta, noe som var tilfellet med Tyrkia. De bestemte seg for å revaluere sin valuta 1. januar 2005 pga. stadig økende inflasjon siden 1970-årene. Et annet kjent eksempel er Tyskland i 1920-årene.

## Eksempler på hyperinflasjon
;Russland:Inflasjon var med på å utløse den russiske revolusjon. Man innførte alkoholforbud, men dermed forsvant den tredjedelen av statsinntektene som hadde kommet fra vodka-monopolet. Pengesedler måtte trykkes opp så raskt at trykkpressene brøt sammen. Ville noen heve en sjekk i banken, fikk de en diger bunke sedler der de selv måtte fylle inn tallene med blekk. Matforsyningen brøt deretter sammen, siden bøndene ikke lenger kunne godta betaling i verdiløse pengesedler.

;Tyskland

:Tyskland opplevde sin verste inflasjon i 1923. I 1922 var største pålydende verdi 50&nbsp;000 Papirmark. Innen 1923 var høyeste pålydende verdi 100&nbsp;000&nbsp;000&nbsp;000&nbsp;000 Papirmark. I desember 1923 var vekslingskursen 4&nbsp;200&nbsp;000&nbsp;000&nbsp;000 Papirmark mot 1 amerikansk dollar. I 1923 nådde inflasjonen 3.25 × 106 prosent per måned (prisene dobles annenhver dag). Fra og med 20 november 1923 ble 1&nbsp;000&nbsp;000&nbsp;000&nbsp;000 Papirmark byttet mot 1 Rentenmark slik at 4,2 Rentenmark var verdt 1 amerikansk dollar, nøyaktig samme rate som Papirmarken hadde i 1914.

## Referanser
Devaluering

**Devaluering** er en nedskrivning av verdien på en valuta med fast vekslingskurs. Dette styres av sentralbanken som med en grad av fastkurspolitikk setter et lavere mål for sin valutas verdi i forhold til andre valutaer. Man sier at man reduserer/nedskriver verdien av valutaen.

Ved fastkurspolitikk er det satt et mål for en valutas verdi i forhold til f.eks. utenlandske valutaer eller gull. Om målet settes for høyt, svekkes handelsbalansen, og importoverskuddet resulterer i at sentralbanken må kjøpe sin egen valuta med betaling i utenlandske valutaer eller gull, noe som ikke kan fortsette over lengre tid. Om målet settes for lavt, må sentralbanken selge egen valuta og bytteforholdet gir høyere importpriser med importert inflasjon som resultat.

Selve valutakursen fastsettes i det internasjonale valutamarkedet. Når valutakursen svekkes der, kalles det depresiering. Depresiering i forbindelse med nedskrivningen oppnås ved at sentralbanken slutter å støtte/kjøpe sin egen valuta, ev. selger sin egen valuta. En devaluering vil gi redusert tillit til valutaens verdi og økt risikopremie. Dette forsterker salgspresset mot valutaen og gir krav om økt avkastning i form av renter.

Det motsatte av devaluering/nedskrivning er oppskrivning av valuta, mens en revaluering ikke behøver endre bytteforholdet, om man erstatter pengeenheten ved veksling fra gammel pengeenhet til ny, som da Tyrkia revaluerte sin valuta 1. januar 2005. 

## Devaluering i Norge
I 1986 og i 1993 devaluerte Norges Bank den norske kronen. I 1986 skyldtes dette svekket eksportbalanse som følge av økt lånefinansiert import og utsikter til varig svekket oljepris. I 1993 var bakgrunnen for devalueringen en vedvarende internasjonal valutaspekulasjon mot valutaer med fastkurspolitikk. Den amerikanske finansmannen George Soros var en sentral aktør i denne spekulasjonen som hovedsakelig rettet seg mot sentralbankene i EU-området.

## Se også
* Inflasjon
* Hyperinflasjon
* Revaluering
* Valuta

## Referanser
Revaluering

**Revaluering** er, om det er en oppskrivning av et lands valuta,
det motsatte av devaluering. Revaluering kan også dreie seg om å veksle over fra en gammel pengeenhet til en ny, for å forenkle prisfastsettelse og omregning til i forhold til andre valutaer. Normalt sett vurderes et lands valutaverdi i forhold til utenlandsk valuta eller gull. På grunn av høy inflasjon over lang tid (hyperinflasjon) bestemte Tyrkia seg for å revaluere sin valuta 1. januar 2005. Den norske krone ble revaluert med 5 prosent 16. november 1973.

## Se også
* Devaluering
* Inflasjon
* Hyperinflasjon
* Valuta
* Appresiering

## Referanser
International Finance Centre

**Two International Finance Centre** er den nest høyeste skyskraperen i Hongkong (etter International Commerce Centre). Den 415 meter og 88 etasjer høye bygningen ble ferdigstilt i 2003, og er tegnet av det verdensberømte arkitektfirmaet Cesar Pelli & Associates Architects. Den er plassert nede ved sjøen i Central, og danner et landemerke ved inngangen til sentrumsområdet i Hongkong.

## Se også
* Liste over skyskrapere

## Eksterne lenker
* 
* International Finace Centre hos Emporis
* International Finance Centre hos SkyscraperPage
Timor

**Timor** er en øy i Sørøst-Asia, og en av De små Sundaøyer.

## Administrasjon
Øya er delt mellom Indonesia og Øst-Timor. Denne delingen går tilbake til kolonitiden. Vest-Timor var kjent som nederlandsk Timor fra 1800-tallet og frem til Indonesia ble opprettet i 1949. Øst-Timor var kjent som Portugisisk Timor fra 1596 og frem til 1975. Indonesia annekterte Øst-Timor i 1976. Indonesia så på Øst-Timor som sin 27. provins, men dette ble aldri anerkjent av FN. Etter en FN-overvåket folkeavstemning ble Øst-Timor selvstendig i 2002.

## Referanser


## Eksterne lenker
*
Buru

**Buru** er en øy i Sør-Molukkene i Indonesia. Den ligger vest for øyene Seram og Ambon. Hovedstaden på øya er Namlea på nordkysten. Buru har et areal på 9&nbsp;505&nbsp;km². Den er 145 km lang og 80 km bred. Det høyeste punktet på øya er Gunung Kapalatmada, 2&nbsp;428 moh.

Buru består hovedsakelig av skogkledde åser, med en flat kystslette, hvor størstedelen av øyas 100&nbsp;000 innbyggere bor.

Buru ble kolonialisert av nederlenderne i 1683 og ble del av Indonesia i 1950.

## Referanser


## Eksterne lenker
*
Nirvana (andre betydninger)

**Nirvana** kan referere til:

* Nirvana, en tilstand beskrevet i buddhismen
* Nirvana (jainisme), en tilstand beskrevet i jainismen
* Nirvana (band), et amerikansk rockeband startet i 1987
** ''Nirvana'' (album), en samleplate
* Nirvana (britisk band), startet i 1967
* ''Nirvana'' (Herbie Mann & Bill Evans), et jazzalbum fra 1962

;Biologi
* ''Nirvana'' (dvergsikader), en slekt dverksikader beskrevet av Kirkaldy i 1900
* *Nirvana*, en ugyldig sommerfuglslekt; nå *[[Nirvanopsis]]*

;Skip
*USS ''Nirvana'' (SP-706), senere USS *SP-706*, et patruljeskip som USA hadde i tjeneste mellom 1917 og 1919
*USS ''Nirvana II'' (SP-204), et patruljeskip som USA hadde i tjeneste mellom 1917 og 1918

;Annet
* ''Nirvana'' (film), en italiensk science fiction-film fra 1997
* Nirvana (bedrift), en tsjekkisk produsent av motoriserte paraglidere
Åsta

**Åsta** er en bygd i Åmot kommune i Innlandet. Åsta ligger ca. 7&nbsp;km sør for Rena i Østerdalen og er sentrert om elven Åstas utløp i Glomma vestfra. Bebyggelsen ligger på begge sider av Glomma, med størst konsentrasjon langs *Vidar Sandbecks veg* på sørsiden av Åstaelven. De to sidene av Glomma bindes sammen av Glomstadfoss bru. Dette er imidlertid en smal hengebro med en vektbegrening på halvannet tonn. Riksvei 3 krysser Åsta på Åsta bru. Den første broen kom i 1903, mens dagens bro er fra 2014. Den tidligere broen går parallelt med riksvei 3 og brukes til lokaltrafikk.

Det var kamper ved Åsta i aprildagene 1940.

I tidligere tider var det tømmerfløting i Åsta, men fløtingen i Glommas sideelver ble praktisk talt avviklet tidlig på 1970-tallet.

Åsta var 4. januar 2000 åsted for Åstaulykken, som krevde 19 menneskeliv. Den tidligere stasjonen ligger nord for Åsta-elven og øst for riksvei 3. Det står et minnesmerke over ulykken ved en rasteplass ved avkjørselen til stasjonen, og like ved siden av dette er et krigsminnesmerke.

## Referanser


## Litteratur
*
Ammoniakk

**Ammoniakk** har den kjemiske betegnelsen NH3 og er en fargeløs, giftig gass med stikkende lukt. Ammoniakk er dessuten en base, og en dipol. Gassen er brennbar, men vanskelig antennelig. Ammoniakk har et frysepunkt på −77,7&nbsp;°C og et kokepunkt på −33,4&nbsp;°C ved et trykk på én atmosfære. Gassen lar seg komprimere til væske, og så godt som all transport av ammoniakk foregår i væsketilstand. Ammoniakk er svært løselig i vann og danner basisen for moderne gjødselproduksjon. Ammoniakk brukes også mye som arbeidsmedium i større kjøle- og fryseanlegg, og den angriper ved noe vanninnhold alle metaller unntatt jern.

Den korresponderende syren til NH3 er NH4+ &ndash; ammoniumion:
      
:NH3(*aq*) + H2O(*l*) ⇌ NH4+(*aq*) + OH-(*aq*)

hvor H2O er vann og OH- er hydroksidion.

## Ammoniakkproduksjon
Ammoniakk produseres i stor skala i petrokjemisk industri som halvfabrikata til først og fremst gjødsel, men også til plast, kjemikalier, eksplosiver, med mer. Årlig produseres det ca. 150 millioner tonn. Nitrogen finnes i praktisk talt ubegrensede mengder i atmosfæren, men det er ikke praktisk eller økonomisk lønnsomt å overføre denne nitrogen til nitrogenforbindelser. I dag er det vanlig å bruke metan eller nafta som råstoff. Gjennom en omstendelig prosess med svovelfjerning, primæromforming og sekundæromforming for å fremskaffe rent nitrogen og hydrogen i forholdet en til tre, produseres ammoniakk ved Haber-Bosch-prosessen: 

:N2(g) + 3H2(g) ⇌ 2NH3(g)

Den typiske moderne ammoniakksyntesen foregår ved omkring 200-400&nbsp;atm trykk og temperatur ved ca. 400-650&nbsp;°C.

Et japansk forskerteam fra Universitetet i Tokyo offentliggjorde i 2019 at de hadde klart å produsere ammoniakk fra nitrogen og vann ved omgivelsestemperatur og -trykk.

### Ammoniakkproduksjon i Norge
Ammoniakk er viktig for produksjon av kunstgjødsel. Yara International ASA har i en årrekke vært blant verdens største produsenter.

* Kunstgjødselfabrikk på Herøya av Yara International ASA

## Se også
* Salmiakk
## Referanser

## Eksterne lenker
* 
*  Miljøstatus i Norge: Ammoniakk (NH3)
Ankara

**Ankara** er hovedstaden i Tyrkia. Byen har omtrent 5 803 000 innbyggere (2023), og er dermed landets nest største by, etter den tidligere hovedstaden, Istanbul. Den har tidligere hett *Angora* eller *Engürü*, og i romerske tider *Ancyra*.

## Historie

Ankara var opprinnelig en blomstrende frygisk bosetning langs den persiske kongeveien, og ble sentrum for en av de galliske stammene som omkring år 200 f.Kr. I år 25 f.Kr. ble Ankara hovedstad i den romerske provinsen Galatia. Etter hvert som byen suksessivt ble erobret av romere, persere, arabere, tyrkere og Det osmanske riket, mistet byen mye av sin betydning.

Etter første verdenskrig og undergangen til Det osmanske riket ble byen i 1923 gjort til hovedstad av Kemal Atatürk

## Geografi
Byen ligger omkring 938 meter over havet. Ankara har et steppeklima og et innlandsklima med fire klart definerte årstider. De har en årlig gjennomsnittstemperatur på 11&nbsp;°C.
Gjennomsnittlig årlig nedbørsmengde er 416&nbsp;mm, altså et relativt tørt klima. Regntiden faller om våren. Fra juli og utover er det lite nedbør frem til september. Vinteren er snørik. Siden Anatolia er relativt tørt, er det ofte store temperatursvingninger gjennom året og i løpet av dagen og natten, spesielt om sommeren.

## Økonomi og infrastruktur

Ankara er kjent for ullen fra den langhårede geiterasen som er oppkalt etter byens tidligere navn, Angora (angorageit, som gir ull som betegnes som mohair). I dag er byen et viktig økonomisk sentrum for regionen.

### Utdannelse
Det ligger flere universiteter i Ankara, deriblant Çankaya University.

### Kommunikasjon og transport
Ankaras infrastruktur er blitt kraftig forbedret de siste årene. Tidligere var veiene av dårlig standard, men i dag er hovedfartsårene så godt utbygd at selv vestlige turister er fornøyd.

Ankaras hovedflyplass Esenboğa internasjonale lufthavn ligger 28 km nordøst for byen og er blitt kraftig opprustet og modernisert de siste årene.

Ankara Intercity Bus Terminal  (tyrkisk: Ankara Şehirlerarası Terminal İşletmesi, AŞTİ) er nerven i byens buss-system, som dekker alle byedeler.

Sentralstasjonen «Ankara Garı» Turkish Republic Railways (tyrkisk: Türkiye Cumhuriyeti Devlet Demiryolları, TCDD) er et viktig knutepunkt mellom øst og vest i landet.

EGO  (Elektrik Gaz Otobüs) driver kollektivtransporten i byen. Det finnes to t-banelinjer i Ankara og tre til er under bygging.

Det er fire direkte togtjenester mellom Istanbul og Ankara, en av dem er Anatoliaekspressen.

## Sport
Ankara har tre lag i den øverste fotballigaen som kalles Süper Lig. De tre lagene er Gençlerbirligi SK, Ankaraspor og MKE Ankaragücü. Lagene må finne seg i å spille annenfiolin bak de største klubbene i Istanbul, og er følgelig ikke særlig kjent internasjonalt.

## Severdigheter
Som en relativt ung by har Ankara temmelig få severdigheter:
* Ankaraborgen
* Romerske ruiner

Meget severdig er det historiske museet ved foten av Ankaraborgen.

## Referanser


## Eksterne lenker
* 
*
Mauke

**Mauke** er en av de sørlige øyene i øygruppen Cookøyene.

Sammen med Atiu og Mitiaro utgjør disse tre øyene øygruppen *Ngaputoru* (eller Nga-pu-toru – De tre røtter). Navnet kommer fra han som iflølge legenden grunnla øya – *Uke*. Navnet betyr «Ukes land». Et eldre navn på øya er «Akatokamanava». Øya er ca. 18 km i omkrets, omkring halvparten av Rarotonga. Den består av et vulkansk platå som er ca. 30 meter høyt og er omringet av fossiliserte korallrev *(makatea)*. Jorda er fruktbar, noe som gjør det mulig å drive jordbruk. 

Gjennom historien har innbyggerne, i likhet med innbyggerne på Mitiaro, vært forfulgt og undertrykt av de krigerske innbyggerne fra Atiu. 

Øya er turistvennlig, ved at Air Rarotonga flyr hit 2 ganger i uken, og det er både hytter og rom i et gjestehus å leie. Det finnes mange fjorder og hvite strender, samt huler, klipper og en frodig jungel å utforske. Den største hulen heter Motuanga, som betyr «100 rom». Befolkningen er kjent for å være vennlige og gjestmilde. Imidlertid finnes det ingen caféer og restauranter.
De Havilland DH 100 Vampire

**de Havilland Vampire** var det andre jetdrevene flyet i Royal Air Force. Det ble utviklet og bestilt under andre verdenskrig, men kom aldri i kamp. Etter krigen ble flyet blant annet brukt i det norske luftforsvaret.

## Historie
Flyet er en videreutvikling av et eksperimentfly som de Havilland startet i Hatfield sommeren 1942 og tenkt som en erstatning for «Gloster Meteor». Vampire var også det siste flyet der trevirke ble brukt i konstruksjonen.

Vampire fløy første gang 20. september 1943 under navnet «Spider Crab» og ble tatt i bruk hos hos Royal Air Force i april 1945, like før den andre verdenskrig var slutt. Vampire kom derfor aldri i bruk som stridsfly. Frem til 1955 var flyet RAFs primære jagerfly og nesten 4&nbsp;000 fly ble bygget, ca. 1&nbsp;000 under lisens, og ble tatt i bruk av flere andre flyvåpen, bl.a Australia, New Zealand, Finland, Frankrike, India, Norge og Sverige.

Vampire var et meget allsidig fly. Det var det første jetfly som kunne lande på hangarskip. I 1948 satte det høyderekord ved å presse seg opp til 18&nbsp;119 m. Senere samme år ble Vampire det første militære en-motors jetfly som krysset Atlanterhavet.

## Vampire i Luftforsvaret

Etter krigen ble det klart at Luftforsvaret måtte satse på jagerfly med jetmotor til erstatning for Spitfire og Mosquito, og det ble bestemt at Vampire skulle erstatte disse. I tidsrommet fra 1948 til 1957 ble det anskaffet 56 Vampire, 20 av typen F. III og 36 F.B.52. Vampire ble etterfulgt av Republic F-84 Thunderjet.

## Vampire i Norge
Etter at det sveitsiske luftforsvaret faset ut sine Vampire på 90-tallet kjøpte Øyvind Ellingsen inn en til landet og registrerte den sivilt som LN-JET. Den har nå sin base på Kjeller, og andre eiere er blant annet Kjeller Flyhistoriske Forening.

Det finnes flere bevarte Vampire, blant annet to stykker på flysamlingen på Gardermoen, på Norsk Luftfartsmuseum i Bodø og en på Flyhistorisk Museum på Sola.

I tillegg flyr det to privateide sveitsisk bygget Vampire i Norge. Én enseter og én toseter, begge malt i norske farger. Enseteren har merkingen PX-K (LN-DHY), og toseteren har merkingen PX-M (LN-DHZ). Flyene driftes av foreningen Flyvåpenets Historiske Skvadron. Flyene er til daglig stasjonert på Rygge Flystasjon, og deltar på flyshow i inn- og utland.

## Referanser


## Eksterne lenker
* Mer om Vampire
* Vampire i Norsk Luftfartsmuseum, Bodø
* T.55 ved Flysamlingen, Gardermoen
Annika Sörenstam

**Annika Sörenstam** (født 1970) er en svensk golfspiller. Siden 1993 har hun deltatt på den amerikanske LPGA-touren.

Sörenstams karriere på golfbanen er blitt sammenlignet med Tiger Woods på herresiden. I 2003 deltok hun, som første kvinne på nesten 50 år, i en profesjonell herreturnering. I mai 2008 vant hun sin 72. turnering på LPGA-touren. Kun to kvinner har vunnet flere turneringer i tourens historie. Hun har deltatt på det europeiske Solheim Cup-laget åtte ganger: i 1994, 1996, 1998, 2000, 2002, 2003, 2005 og 2007. I desember 2005, under Lexus Cup 2005, var hun for første gang kaptein på et internasjonalt lag. Det er forventet at hun vil bli kaptein også for det europeiske Solheim Cup-laget etter hvert. I 1995 ble hun tildelt både Svenska Dagbladets gullmedalje og Radiosportens Jerringpris; Jerringprisen fikk hun også i 2003. Hun fikk plass i World Golf Hall of Fame i 2003.

Sörenstam giftet seg i 2009 med sin manager Mike McGee - hennes andre ekteskap. Hun er bosatt i Orlando i Florida.   

## Meritter
Annika Sörenstam har 72 seire på LPGA-touren og 17 på Ladies European Tour. I tillegg har hun fire seire på den australske profftouren og to på den japanske. 

Hun var første kvinne under 60 slag (59 slag) i en PGA-sanksjonert turnering.

### Major-titler

#### LPGA
Annika Sörenstam har vunnet ti major-turneringer på LPGA-touren i løpet av karrieren:

* 1995: US Women's Open Championship
* 1996: US Women's Open Championship
* 2001: Kraft Nabisco Championship
* 2002: Kraft Nabisco Championship
* 2003:
** LPGA Championship
** Women's British Open
* 2004: LPGA Championship
* 2005:
** Kraft Nabisco Championship
** LPGA Championship
* 2006: US Women's Open Championship

#### LET
Hun har også vunnet to major-turneringer på Ladies European Tour:

* 2000: Evian Masters
* 2002: Evian Masters

## Referanser


## Eksterne lenker
* 
* 
* 
*
Grand Slam (tennis)

**Grand Slam** (engelsk for *storeslem*) er et uttrykk i tennis som brukes om å vinne alle de fire viktigste mesterskapene i ett og samme år:

*Australian Open. I praksis del av Grand Slam fra 70-tallet, etter at langdistanseflyvning gjorde det mulig for europeske og amerikanske utøvere å reise til Australia uten å ødelegge sesongen *hjemme*.
*French Open
*Wimbledon
*US Open

Disse turneringene er derfor også kjent som *Grand Slam-turneringer*, og regnes som de viktigste, både når det gjelder publikumsinteresse og premiepenger. Spesielt for Grand Slam i herreklassen er at det spilles 5-setts kamper (best av 5 set) i hele turneringen. I andre turneringer spilles best av 3 sett frem til finalen, som er best av 5 set, for herrer. For kvinner er det 3 sett gjennom alle kamper. Med unntak av US Open spilles det ikke tie-break i avgjørende sett. 

## Vinnere
### Ekte Grand Slams
Disse har vunnet samtlige Grand Slam-turneringer i ett og samme kalenderår:

Kvinner, singel:
* Maureen Connolly (1953)
* Margaret Smith Court (1970)
* Steffi Graf (1988)

Menn, singel:
* Don Budge (1938)
* Rod Laver (1962 og 1969)

### Karriere Grand Slams
Disse har vunnet samtlige Grand Slam-turneringer, men ikke nødvendigvis i samme kalenderår:
Følgende forkortelser brukes: US – US Open, Wim – Wimbledon, AUS – Australian Open, FRA – French Open. Alder ved oppnåelse i parentes. 

Kvinner, singel:
* Maureen Connolly Brinker (1951 US, 1952 Wim, 1953 AUS og 1953 FRA; alles som Maureen Connolly) [18]
* Doris Hart (1949 AUS, 1950 FRA, 1951 Wim og 1954 US) [29]
* Shirley Fry Irvin (1951 FRA, 1956 Wim, 1956 US & 1957 AUS) [29]
* Margaret Court (1960 AUS, 1962 FRA, 1962 US & 1963 Wim; as Margaret Smith) [20]
* Billie Jean King (1966 Wim, 1967 US, 1968 AUS & 1972 FRA) [28]
* Chris Evert (1974 FRA, 1974 Wim, 1975 US & 1982 AUS) [28]
* Martina Navrátilová (1978 Wim, 1981 AUS, 1982 FRA & 1983 US) [26]
* Steffi Graf (1987 FRA, 1988 AUS, 1988 Wim & 1988 US) [19]
* Serena Williams (1999 US, 2002 FRA, 2002 Wim & 2003 AUS) [21]

Menn, singel:

* Fred Perry (1933 US, 1934 AUS, 1934 Wim og 1935 FRA) [26]
* Don Budge (1937 Wim, 1937 US, 1938 AUS og 1938 FRA) [23]
* Rod Laver (1960 AUS, 1961 Wim, 1962 FRA og 1962 US) [24]
* Roy Emerson (1961 AUS, 1961 US, 1963 FRA og 1964 Wim) [27]
* Andre Agassi (1992 Wim, 1994 US, 1995 AUS og 1999 FRA) [29]
* Roger Federer (2003 Wim, 2004 AUS, 2004 US og 2009 FRA) [27]
* Rafael Nadal (2005 FRA, 2008 Wim, 2009 AUS og 2010 US) [24] 
* Novak Đoković (2008 AUS, 2011 Wim, 2011 US og 2016 FRA) [29]
Richard Dean Anderson

**Richard Dean Anderson** (født 23. januar 1950 i Minneapolis i Minnesota) er en amerikansk skuespiller. Han er mest kjent for å spille rollen som Angus MacGyver i *[[MacGyver]]* og som Jack O'Neill i science fiction-serien *[[Stargate SG-1]]*. Senere spilte han rollen som David Smith i dramaserien *[[Fairly Legal]]*.

Anderson ble født i Minneapolis, men vokste opp i Roseville i Minnesota. Han har deretter bodd i Los Angeles og i Malibu i California i med familien sin.

## Roller

### Filmer
* *[[Young Doctors in Love]]* (1982)
* *[[Odd Jobs]]* (1984)

### TV-filmer
* *Ordinary Heroes* (1986)
* *In the Eyes of a Stranger* (1992)
* *Through the Eyes of a Killer* (1992)
* *MacGyver: Lost Treasure of Atlantis* (1994)
* *MacGyver: Trail to Doomsday* (1994)
* *Beyond Betrayal* (1994)
* *Past the Bleachers* (1995)
* *Firehouse* (1996)
* *Stargate: Continuum* (2008)

### TV-miniserier
* *[[Pandora's Clock]]* (1996)

### TV-serier
*Årstallene angir perioden skuespilleren var med i serien.*
* *[[General Hospital]]* (1976&ndash;1981)
* *[[Seven Brides for Seven Brothers]]* (1982&ndash;1983)
* *[[Emerald Point N.A.S.]]* (1983&ndash;1984)
* *[[MacGyver]]* (1985&ndash;1992)
* *[[Legend (TV-serie)|Legend]]* (1995)
* *[[Stargate SG-1]]* (1997&ndash;2005)
* *[[Stargate Universe]]* (2009&ndash;2011)

### Gjesteroller i TV-serier
* *[[The Facts Of Life]]* – ep. «Brian and Sylvia» (mars 1981)
* *[[Today's FBI]]* – ep. «The Fugitive» (november 1981)
* *[[The Love Boat]]* – ep. «Cold Feet» (mars 1982)
* *[[Stargate Atlantis]]* – ep. «Rising» (juli 2004)
* *[[Stargate SG-1]]* – ep. «Avalon – part 1» (juli 2005)
* *[[Stargate SG-1]]* – ep. «Origin» (juli 2005)
* *[[The Simpsons]]* – ep. «Kiss, Kiss Bang Bangalore» (april 2006)
* *[[Stargate SG-1]]* – ep. «200» (august 2006)
* *[[Stargate Atlantis]]* – ep. «The Real World» (august 2006)
* *[[Stargate Atlantis]]* – ep. «The Return – part 1» (september 2006)
* *[[Stargate Atlantis]]* – ep. «The Return – part 2» (april 2007)
* *[[Stargate SG-1]]* – ep. «The Shroud» (mai 2007)

### Videospill
* *[[Fallout|Fallout: A Post-Nuclear Role-Playing Game]]* (1997)
* *[[Stargate SG-1: The Alliance]]* (2005) – *ikke utgitt*

## Referanser


## Eksterne lenker
* 
*
Grand Slam (golf)

***Grand Slam*** (engelsk for **storeslem**) er et uttrykk i golf som brukes om å vinne alle de viktigste turneringene (de såkalte ''major''-turneringene) på en golftour i en og samme sesong. For herrer på PGA-touren og Europatouren består en storeslem i å vinne følgende fire turneringer i samme sesong:

*The Masters Tournament
*US Open Championship
*The Open Championship
*PGA-mesterskapet

«Grand Slam» i mennenes golf er et uoffisielt konsept som har endret seg over tid. I moderne tid er storeslem generelt betraktet som å vinne alle de fire største gulfturneringene i det samme kalenderåret. Før Masters ble opprettet, var de nasjonale amatørmesterskap i USA og Storbritannia betraktet som de betydelige mesterskap sammen med de to nasjonale åpne mesterskap. Innenfor dette har kun Bobby Jones fullført en storeslem. Ingen mann har noen gang oppnådd en moderne storeslem; Tiger Woods var den som kom nærmest ved å vinne alle fire fortløpende, men da over to kalenderår. Bare seks spillere har vunnet alle turneringene: Gene Sarazen, Ben Hogan, Gary Player, Jack Nicklaus, Tiger Woods og Rory McIlroy.

Kvinnenes golfturneringer har også et sett av viktige turneringer. Ingen kvinne har fullført en fire turneringer og tatt en storeslem, men Babe Zaharias vant alle tre majors i 1950 og Sandra Haynie vant to majors i 1974.

I desember hvert år siden 1979 arrangerer PGA of America en spesiell to-dagers, 36-hulls slagspillkonkurranse utelukkende for de spillerne som har vunnet årets fire *major*-turneringer. Turneringen, kalt PGA Grand Slam of Golf, har en premiepott på 1&nbsp;million dollar.

## Se også
*PGA Grand Slam of Golf
*Grand Slam (tennis)
Wimbledon-turneringen

**Wimbledon-turneringen** er den eldste turneringen i tennis. Wimbledon-turneringen, som arrangeres på All England Lawn Tennis and Croquet Club i bydelen Wimbledon i London i juni/juli hvert år, er den tredje av de fire årlige Grand Slam-turneringene og den eneste som spilles på gress. Turneringen heter egentlig The Championships. 

## Historie

Turneringen ble første gang arrangert i 1877 på en bane nær Worple Road. Den gang ble det kun arrangert herre-single. I 1884 ble det innført to nye klasser: single for damer og double for herrer. Double for damer og mixed double ble innført i 1913. Turneringen ble flyttet til dagens arrangørsted, en bane nær Church Road, i 1922.

Turneringen starter hvert år seks uker før den første mandagen i august, og varer i fjorten dager. Tradisjonelt ble det ikke spilt på den midterste søndagen («Middle Sunday»). Tre ganger i turneringens historie har man blitt nødt til å spille på Middle Sunday.

## Premiepenger
I 2012 ble premiepengene økt fra 14 600 000 pund til 16 060 000 pund. Mest får vinnerne i singelturneringene med 1 150 000 pund hver og tapende finalist halvparten.

Wimbledon har like premiepenger for menn og kvinner.

## Vinnere av turneringen
*Single herrer
*Single damer
*Mixed double
*Double herrer
*Double damer

## Galleri

The Royal Gallery at Centre Court, Wimbledon.jpg|The Royal Gallery at Centre Court, Wimbledon
The Crowd at Centre Court, Wimbledon.jpg|The Crowd at Centre Court, Wimbledon
The Centre Court, Wimbledon.jpg|The Centre Court, Wimbledon
The decision of In or Out with the help of Technology at Wimbledon.jpg|The decision of In or Out with the help of Technology at Wimbledon
The longest match ever played at Wimbledon.jpg|The longest match ever played at Wimbledon
The Wimbledon Shop.jpg|The Wimbledon Shop
The instructions to Non Ticket Holders at Wimbledon.jpg|The instructions to Non Ticket Holders at Wimbledon
Wimbledon scoreboard.jpg|Wimbledon scoreboard
Wimbledon order of play.jpg|Wimbledon order of play
Centre Court Wimbledon 1.jpg|Centre Court Wimbledon 1
Wimbledon Court 1.jpg|Wimbledon Court 1
Court 4 Wimbledon.JPG|Court 4 Wimbledon
Court 19 Wimbledon.JPG|Court 19 Wimbledon
Court 15 Wimbledon.JPG|Court 15 Wimbledon
Court 17 Wimbledon.JPG|Court 17 Wimbledon
Wimbledon Queue Bridge.JPG|Wimbledon Queue Bridge
Score board Wimbledon.jpg|Score board Wimbledon


## Referanser


## Eksterne lenker
* 
* BBC Wimbledon Tennis
Mats Wilander

**Mats Wilander** (født 22. august 1964  i Växjö) er en tidligere svensk tennisspiller, i dag kaptein for det svenske Davis Cup-laget.

Sammen med Björn Borg og Stefan Edberg regnes han blant tidenes beste svenske tennisspillere. Han var rangert som verdens beste spiller fra september 1988 til januar 1989. I 1982 ble han tildelt Svenska Dagbladets gullmedalje og i 1983 fikk han Radiosportens Jerringpris.

## Grand Slam-titler
*  **[[French Open]]:** 
** Single menn 1982 (han beseiret Guillermo Vilas med 1-6, 7-6, 6-0, 6-4 i finalen
** Single menn 1985 (han beseiret Ivan Lendl med 3-6, 6-4, 6-2, 6-2 i finalen)
** Single menn 1988 (han beseiret Henri Leconte med 7-5, 6-2, 6-1 i finalen)
*  **[[Australian Open]]:** 
** Single menn 1983 (han beseiret Ivan Lendl med 6-1, 6-4, 6-4 i finalen)
** Single menn 1984 (han beseiret Kevin Curren med 6-7, 6-4, 7-6, 6-2 i finalen)
** Single menn 1988 (han beseiret Pat Cash med 6-3, 6-7, 3-6, 6-1, 8-6 i finalen)
*  **[[Wimbledon (tennis)|Wimbledon]]:** 
** Double menn 1986 (sammen med Joakim Nyström)
*  **[[US Open (tennis)|US Open]]:**
** Single menn 1988 (han beseiret Ivan Lendl med 6-4, 4-6, 6-3, 5-7, 6-4 i finalen)
        
## Referanser


## Eksterne lenker
* 
*
Grand Slam

**Grand slam** (engelsk for **storeslem**) er et begrep som stammer fra kortspill, og kan betegne en spesiell prestasjon eller bragd. 

**Grand slam** eller **storeslem** kan vise til:

## Kortspill
I kortspillet Storeslem (bridge), storeslem å ta alle 13 stikk.

## Sport
*Grand slam (tennis), å vinne følgende turneringer i samme år: Australian Open, French Open, Wimbledon og US Open.
*Grand slam (golf), å vinne alle major-turneringene i en og samme sesong.

* PGA Grand Slam of Golf, en golfturnering

## Musikk
*Storeslem (band), norsk jazzband.
*''Storeslem'' (album), musikkalbum med gruppen Tre Små Kinesere.

## Annet
*Grand Slam-bombe, en alliert bombe som ble brukt under andre verdenskrig.
Tunge

**Tungen** er en stor samling av muskler og sitter nederst i munnhulen. Tungen er således en del av fordøyelsessystemet. 

Tungen er med på å behandle maten under tygging og svelging. Den er et av våre smaksorganer, og store deler av overflaten til tungen er dekket av smaksløker. Den er også dekt med små dunhår. Tungen er med på å lage lydene når vi snakker, 
## Se også
* Smak
* umami
* Munnhulen 
* Smaksløker
Grand Slam-bombe

**Grand Slam** var en bombe utviklet av de allierte under andre verdenskrig. Den veide nesten 10 tonn og var designet for å slå ut større bygninger, som mindre bomber hadde vært ineffektive mot. Den ble utviklet av Barnes Wallis. 

## Referanser
Bjørndal

:*For bydelen i Bergen se: [[Bjørndal (Loddefjord)]]*

**Bjørndal** er en drabantby i Bydel Søndre Nordstrand, sørøst i Oslo kommune. Per starten av 2016 var befolkningen på Bjørndal 8 670 personer. En stor andel av befolkningen er barn og unge.

Bjørndal er en ung drabantby; utbyggingen startet i 1983–1984. Boligmassen domineres av rekkehus, eneboliger/villaer og lavblokker. Geografisk sett ligger Bjørndal på vestsiden av E6 (høyre side når man kjører fra Oslo). Bjørndal ligger sør for Mortensrud og øst for Hauketo og Holmlia, ellers er det ingen nærliggende strøk, men store grøntområder i tre av fire retninger.

## Skoler og barnehager
Bjørndal har to barneskoler, Bjørndal og Seterbråten, samt en ungdomsskole/videregående skole, Bjørnholt. I 2007 åpnet Bjørnholt skole. Ved skolen finnes en stor flerbrukshall. Det finnes også flere private og kommunale barnehager i området.

## Idrett
Bjørndal IF er representert i området. Idrettsparken består av klubbhus, tre grusbaner, kunstgressbane, tennisbaner, gressbaner, ski hopp og akebakke/halfpipe.

## Næringsliv
Drabantbyen har flere dagligvareforretninger, hvorav én med post-i-butikk, en byggevareforretning og en hurtigmatrestaurant. Det finnes også et legesenter med fastlegetjenester.

## Samferdsel
Bjørndal kan nås med transportselskapet Ruters busslinjer 71, 72 og 77.

## Referanser


## Eksterne lenker
* Bjorndal.no. Besøkt 25. november 2025
* Bjørndal Boligsammenslutning
* Bjørndal Idrettsforening. Besøkt 25. november 2025
* Bjørnholthallen. Besøkt 25. november 2025
* Bjørnholt skole. Besøkt 25. november 2025
Wimbledon-vinnere

**Wimbledon-vinnere** kan vise til:

* Wimbledon-vinnere (double damer) 
* Wimbledon-vinnere (double herrer) 
* Wimbledon-vinnere (mixed double) 
* Wimbledon-vinnere (single damer)
* Wimbledon-vinnere (single herrer)
Fleseland

**Fleseland** er et område i Lyngdal kommune i Agder. Fleseland ligger inntil den vestre siden av Lenefjorden.  Tidligere en del av Spangereid kommune.

## Matrikkel
Fleseland er en matrikkelgård med gårdsnummer 287. En matrikkelgård er en geografisk enhet som i matrikkelen har felles gårdsnummer, forkortet gnr. En matrikkelgård betegner derfor ikke en spesiell type gårdsbruk, men er å betrakte som en teknisk betegnelse. Gammelt gårdsnummer er 184.

## Etymologi
Gardsnavnet kommer av *fles* som betyr skjær som ligger i vannskorpa og som ofte overskylles. Utenfor garden ligger et skjær som kan ha gitt navn til garden. *Fleseland* er eneste godkjente og anbefalte skrivemåte.

## Referanser


## Litteratur
* Ådne Fardal: *Spangereid : vest for Lenesfjorden* : gard og folk, Lyngdal 1999.

## Eksterne lenker
* Fleseland på norgeskart.no
Wimbledon-vinnere (mixed double)

Dette er en liste over vinnerne av **Mixed Double**-turneringene i Wimbledon.

Mixed double ble innført i 1913, samme år som double for kvinner ble innført.
På grunn av verdenskrigene ble ikke turneringen arrangert i årene 1915-1918 og 1940-1945.

## Referanser
Royal & Ancient Golf Club of St. Andrews

**Royal & Ancient Golf Club of St. Andrews** (ofte forkortet **R&A**) er en av verdens eldste golfklubber, og styrings&shy;organet for golf over store deler av verden. R&A har sitt hovedkontor i St. Andrews i Skottland, som regnes for golfens hjemsted.

Organisasjonen ble stiftet i 1754 som en lokal golfklubb under navnet *Society of St. Andrews Golfers*, men fikk etter hvert stor betydning. I 1834 ble kong Vilhelm IV klubbens beskytter og den fikk sitt nåværende navn. I 1897 fikk klubben kodifisert golfens regler, og gradvis ble klubben invitert til å ta styringen over golf&shy;turneringer på andre baner.

R&A er i dag styringsorganet for golf i hele verden unntatt USA og Mexico, hvor United States Golf Association (USGA) har ansvaret. R&A samarbeider med USGA om å utgi og revidere golfens regler (*Rules of Golf*) og fortolkninger av golfens regler (*Decisions on the Rules of Golf*).

## Eksterne lenker
*
Filipstad-ulykken

**Filipstad-ulykken** 19. desember 1943 var en større eksplosjon av ammunisjon som ble losset, og etterfølgende brann i et kullopplag på havneområdet Filipstad og nærliggende boligområder på Skillebekk i Oslo. Ved siden av eksplosjonen på Vågen var Filipstad-ulykken den største katastrofe av sitt slag under okkupasjonen av Norge.

Eksplosjonen skjedde under lossing av ammunisjon fra DS «Selma». Over 800 tonn ammunisjon eksploderte, og drepte umiddelbart 22 havnearbeidere. Eksplosjonen og den påfølgende brannen ødela mer enn 400 bygninger, og raserte et område på 60 dekar. Tilsammen 45 nordmenn (deriblant fem brannmenn) og omkring 75 tyskere ble drept. Ca. 400 mennesker ble skadet. Det samlede skadebeløpet ble beregnet til 30 millioner kroner.

«Selma» ble slept fra kai for at resten av ammunisjonen skulle kunne reddes. Imidlertid eksploderte skipet 11. januar 1944 og sank.

Årsaken til eksplosjonene kan ha vært sabotasje. Ingen tok imidlertid på seg ansvaret for en slik aksjon. Tyskerne skal ha hatt mistanke om sabotasje i egne rekker, og iverksatte ingen represalier. Offisielt ble hendelsen presentert som en ulykke.

## Se også
* Reidar Myhre

## Litteratur
* Leif B. Lillegaard, *Filipstad i flammer 1943*, Mortensen forlag, Oslo 1963

## Referanser


## Eksterne lenker
* Temahefte med artikkel om Filipstad-ulykken
* «60 år siden Filipstad-eksplosjonen», fra NRK Østlandssendingen
* «Sto Myhre bak krigens største dødseksplosjon i Norge?», artikkel fra ABC nyheter 14. juni 2014
Jackass

***Jackass*** er et amerikansk humorprogram som gikk på MTV fra 2000 til 2002. Programmet gikk ut på å finne på sprøe, spektakulære stunts, skade seg selv og drive gjøn med folk. Den ble etterfulgt av **, som kom allerede i 2002. Etter det fulgte en rekke andre filmer.

## Bakgrunn
I 1996 fikk Johnny Knoxville en idé om å spraye seg selv med pepperspray samt å skyte seg selv med en elektrisk pistol. Han fortalte Jeff Tremaine om idéen sin. Tremaine som jobbet for *[[Big Brother Magazine]]* foreslo at han skulle filme det, samt andre stunt. Senere tok MTV kontakt og ville ha dem til å lage et show. De fikk med seg East Coast CKY crew, en skategruppe, noen flere og *Jackass* var dannet.

I bonusmateriellet på Jackass Number Two  ser man hvilke prosjekter de forskjellige har holdt på med i mellomtiden. Blant annet har Bam Magera sitt eget radioshow, Ryan Dunn har lansert sitt eget klesmerke, Johnny Knoxville har prøvd seg som semi-seriøs skuespiller, Steve-O og Chris Pontius holder på med Wildboyz og Preston Lacy har laget film. 

## Medvirkende
* Johnny Knoxville
* Bam Margera
* Chris Raab («Raab-himself»)
* Steven Gilchrist Glover («Steve-O»)
* Chris Pontius  («PartyBoy»)
* Jason Acuña («Wee-man»)
* Dave England  («Davey»)
* Ryan Dunn (Random Hero)
* Brandon DiCamillo (Dico) 
* Ehren McGhehey («Danger Ehren»)
* Phil og April Margera (Bam Margeras foreldre)
* Don Vito («Vito») Phil Margeras bror og Bams onkel.
* Jess Margera (Bam Margeras bror)

## Filmer
*  (2002) 
* Jackass Number Two (2006) 
* Jackass 2.5 (2007)
* Jackass Presents: Mat Hoffman's Tribute to Evel Knievel (2008) (lansert direkte på DVD)
* Jackass 3D (2010)
* Jackass 3.5 (2011)
* Jackass Presents: Bad Grandpa (2013)

## Eksterne lenker
* 
*
Australian Open

**Australian Open**, som arrangeres hvert år midt i januar, er den første av de fire årlige Grand Slam-turneringene.

Turneringen ble opprinnelig arrangert på gressbanene i Kooyong, sørøst i byen Melbourne, men ble i 1980-årene flyttet til Melbourne Park, en ny bane med hardt underlag, i den sørlige delen av Melbourne sentrum.

Som i de andre Grand Slam-turneringene arrangeres det turneringer i herresingle, damesingle, herredouble, damedouble og mixed double.

I 1977 ble det arrangert to turneringer, den første i januar, den andre i desember. Turneringen ble flyttet tilbake til januar i 1987, så det ble ikke arrangert noen turnering i 1986.

## Vinnere

* Single herrer
* Single damer
* Double damer
*Double herrer
*Mixed double

## Eksterne lenker
*
Australian Open-vinnere (single herrer)

## Statistikk

### Spillere som har vunnet Australian Open flere ganger

### Vinnere etter land

## Noter


## Referanser
HMS «Hunter»

**HMS «Hunter»** (H35) var en britisk jager (destroyer).

Byggingen begynte på verftet Swan Hunter & Wigham Richardson Limited i Wallsend-on-Tyne i England den 26. mars 1935, skipet ble sjøsatt den 25. februar 1936 og tatt i bruk av Royal Navy den 20. september 1936. Under den spanske borgerkrigen patruljerte hun den spanske kysten til hun gikk på en mine og ble stygt skadd. Ved utbruddet av annen verdenskrig var Hotspur stasjonert ved flåtebasen i Freetown, Sierra Leone. Hun patruljerte i Atlanterhavet fram til mars 1940, da hun gikk inn i 2nd Destroyer Flotilla i Home Fleet, med stasjon ved Scapa Flow.

HMS «Hunter» gikk tapt som følge av en kollisjon med HMS «Hotspur» under et angrep på tyske troppetransportskip under det første slaget om Narvik i Ofotfjorden 10. april 1940.

Vraket av HMS «Hunter» ble lokalisert av det norske marinefartøyet KNM «Tyr» den 5. mars 2008 etter å ha vært savnet i nesten 70 år. Funnstedet 7,5 nautiske mil vest for havna i Narvik blir nå betraktet som en krigsgrav.
United States Golf Association

**United States Golf Association** (USGA) er USAs riksforbund av golfbaner og golfklubber, og styringsorganet for golf i USA og Mexico. Det er USGA som sammen med Royal & Ancient Golf Club of St. Andrews stifter og tolker golfens regler.

## Referanser


## Eksterne lenker
*